Ծնոտներ (ֆիլմ)

**Ծնոտներ** (), 1975 թ. ռեժիսոր Սթիվեն Սփիլբերգի նկարահանված ամերիկյան ֆիլմ, հիմքում Փիթեր Բենչլիի համանուն գրվածքն է։ Ֆիլմը ստացել է 3 Օսկար, ֆիլմը համարվում է առաջիններից մեկը, որին տրվել է բլոքբասթեր անվանումը։ Սպիտակ շնաձուկը որպես մարդակեր-գիշատիչ ներկայացնող ֆիլմերից լավագույններից է, և չնայած որ ֆիլմում այն ներկայացվում է որպես ուղղորդված մարդակեր, սակայն իրականում շատ ուսումնասիրողների կարծիքով մարդը չի համարվում այդ տեսակի շնաձկան համար նախընտրելի կերակուր։ Ֆիլմի շահույթը ամբողջ աշխարհում կազմել է 470,653,000 ԱՄՆ դոլար։

## Սյուժե
Ֆիլմի իրադարձությունները ծավալվում են 5 օրվա մեջ, Էմիտի անվանումով կղզու վրա, որտեղ գտնվում է մի առողջարանային քաղաք։ Քաղաքում սկսվում են տեղի ունենալ սարսափելի իրադարձություններ, երբ ափին մոտ հայտնված մեծ սպիտակ շնաձկան զոհ են սկսում դառնալ մի քանի մարդիկ։

Առաջին զոհը մի աղջիկ էր, ում մարմնի մասերը առավոտյան ափին հայտնաբերում են տեղի ոստիկանության շեֆ Մարտին Բրոուդին և նրա օգնականը։ Զոհերի թիվը օրեցօր ավելանում է։

Երկրորդ համաշխարհային պատերազմի մասնակից, խիզախ շնաձկնորս Քվինտը որոշում է իր նավով բռնել և սպանել արյունարբու մարդակեր-շնաձկանը։ Նրա հետ միասին օվկիանոս են դուրս գալիս Մարտին Բրոուդին և կղզի ժամանած օվկիանոսագետ Մեթ Հուփերը ...։

## Դերերում

## Մրցանակներ և վարկանիշային ցանկեր
Ֆիլմը ներկայացված է եղել մի շարք կինոմրցանակների։ Ստացել է ընդհանուր թվով 13 տարբեր մրցանակ, ներկայացված է եղել ևս 14-ի) որոնց թվում՝

### Օսկար
* Օսկար լավագույն երաժշտության համար՝ Ջոն Ուիլյամս
* Օսկար լավագույն հնչունավորման համար՝ Ռոբերտ Լ. Հոյթ, Ռոջեր Հիմեն կրտսեր, Էռլ Մեդերի, Ջոն Ռ. Քարթեր
* Օսկար լավագույն մոնտաժի համար՝ Վեռն Ֆիլդս
* Օսկար լավագույն ֆիլմի համար՝ ներկայացվել է

### Ոսկե Գլոբուս
* Ոսկե Գլոբուս՝ լավագույն երաժշտություն 
* Լավագույն դրամա ֆիլմի համար՝ ներկայացվել է
* Լավագույն սցենար՝ ներկայացվել է (Փ. Բենչլի, Կ. Գոտլիբ)
* Լավագույն ռեժիսոր՝ ներկայացվել է (Ս. Սփիլբերգ)

### Այլ մրցանակներ
Ստացել է նաև 1 Գրեմմի, 1 BAFTA (ներկայացված է եղել ևս 6-ի), 2001 թվականին ընդգրկվել է ԱՄՆ-ի ազգային ֆիմերի ռեեստրում։

### Վարկանիշային ցանկեր
մինի|մեծ սպիտակ շնաձկան տեսքով խրտվիլակը «Յունիվերսալ» կինոստուդիայի «Ծնոտներ» ֆիլմին նվիրված թեմատիկ ատրակցիոններում
Ֆիլմն ընդգրկված է Ամերիկյան կինոակադեմիայի կողմից կազմված տարբեր ժամանակների վարկանիշային ցանկերում, հետևալ տեղերում՝
* Ամերիկյան բոլոր ժամանակների 100 լավագույն թրիլեր ֆիլմեր՝ 2-րդ տեղ (1-ին տեղում Ալֆրեդ Հիչքոքի «Պսիխո» ֆիլմն է)
* Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում մեծ սպիտակ շնաձուկը 18-րդն է որպես բացասական հերոս
* Ամերիկյան բոլոր ժամանակների ֆիլմերի 25 լավագույն երաժշտություններ՝ ֆիլմում հնչող երաժշտությունը 6-րդն է
* Ամերիկյան բոլոր ժամանակների ֆիլմերի 100 լավագույն խոսքեր՝ Ռոյ Շայդերի հերոս Մարտին Բրոուդիի «Քեզ պետք կգա ավելի մեծ նավակ» արտահայտությունը 35-րդն է

Ֆիլմը երբեմն ներառված է լինում նաև IMDb կայքի 250 լավագույն ֆիլմերի ցանկում, 2014 թ. հոկտեմբերի դրությամբ այն 202-րդն է եղել նշված ցանկում։

## Ծանոթագրություններ

## Արտաքին հղումներ
* 
* 
* 
* 
* 
* 
* Ռոջեր Էբերտի եզրակացությունը ֆիլմի վերաբերյալ  

Կատեգորիա:1970-ականների անգլերեն ֆիլմեր
Կատեգորիա:1970-ականների ֆիլմեր
Կատեգորիա:1975 ֆիլմեր
Կատեգորիա:IMAX ֆիլմեր
Կատեգորիա:Universal Pictures ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Լավագույն երաժշտության համար Օսկարի մրցանակակիր ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Սարսափ ֆիլմեր կենդանիների մասին
Կատեգորիա:Սթիվեն Սփիլբերգի ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր հրեշների մասին
Կատեգորիա:Ֆիլմեր մահվան մասին
Կատեգորիա:Ֆիլմեր շնաձկների մասին
Կատեգորիա:Ֆիլմեր ոստիկանների մասին
Կատեգորիա:1970-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում 1974 թվականին